Κόζιμο Β΄ των Μεδίκων

O Κόζιμο Β΄ των Μεδίκων (, 12 Μαΐου 1590 - 28 Φεβρουαρίου 1621) από τον Οίκο των Μεδίκων, ήταν μεγάλος δούκας της Τοσκάνης (1609-161). Για τη διοίκηση είχε εξουσιοδοτήσει τους υπουργούς του. Ήταν προστάτης του Γαλιλαίου, του διδασκάλου των νεανικών του χρόνων.

Βιογραφία
Ήταν ο πρωτότοκος γιος του Φερδινάνδου Α΄ μεγάλου δούκα της Τοσκάνης και της Χριστίνας της Λωρραίνης, κόρης του Καρόλου Γ΄ δούκα της Λωρραίνης.

Ο πατέρας του ήθελε μία σύγχρονη εκπαίδευση γι' αυτόν και όρισε τον Γαλιλαίο διδάσκαλό του το διάστημα 1605-08. Κανόνισε να νυμφευτεί την κόρη του Καρόλου Β΄ των Αψβούργων-Αυστρίας. Ο πατέρας του απεβίωσε το 1609 και τον διαδέχθηκε· λόγω της επισφαλούς υγείας του δεν συμμετείχε ενεργά στη διακυβέρνηση. Το 1610 ο Γαλιλαίος του αφιέρωσε το βιβλίο του Αστρικός Αγγελιοφόρος (Siderus Nuncius), μία καταγραφή των παρατηρήσεων με το πρώτο τηλεσκόπιο που εφηύρε.Strathen, p 368 Είχε ανακαλύψει τους δορυφόρους του Διός, που τους ονόμασε άστρα των Μεδίκων. Επειδή ο Γαλιλαίος ήταν υπερασπιστής της θεωρίας του Κοπέρνικου, οδηγήθηκε σε δίκη από την Ιερά Εξέταση το 1633 και καταδικάστηκε σε κατ' οίκον περιορισμό ως τον θάνατό του το 1642.

Αύξησε το ναυτικό. Απεβίωσε από φυματίωση το 1621Hale, p 187 και τον διαδέχθηκε ο πρωτότοκος, 11χρονος γιος του Φερδινάνδος Β΄. Τη διακυβέρνηση ανέλαβε, σύμφωνα με την επιθυμία του εκλιπόντος δούκα, η μητέρα του Χριστίνα και η σύζυγός του Μαρία-Μαγδαληνή.

Οικογένεια
Το 1608 νυμφεύτηκε τη Μαρία-Μαγδαληνή των Αψβούργων, κόρη του Καρόλου Β΄ αρχιδούκα της Έσω Αυστρίας και είχε τέκνα:
 Μαρία-Χριστίνα 1609-1632, διανοητικά καθυστερημένη, απεβίωσε 23 ετών.
 Φερδινάνδος Β΄ 1610-1670, μεγάλος δούκας της Τοσκάνης.
 Τζανκάρλο 1611-1663, καρδινάλιος.
 Μαργαρίτα 1612-1679, παντρεύτηκε τον Οδοάρδο Φαρνέζε δούκα της Πάρμας.Όταν απεβίωσε ο τελευταίος μεγάλος δούκας της Τοσκάνης από τον Οίκο των Μεδίκων, οι Μεγάλες Δυνάμεις το πρόσφεραν αρχικά στον τρισεγγονό της Μαργαρίτας Κάρολο Γ΄, ως απόγονο των Μεδίκων, αλλά τελικά δόθηκε στον Φραγκίσκο Α΄.
 Ματτίας 1613-1667, κυβερνήτης της Σιέννας.
 Φραγκίσκος 1614-1634, απεβίωσε 20 ετών.
 Άννα 1616-1676, παντρεύτηκε τον εξάδελφό της Φερδινάνδο-Κάρολο των Αψβούργων αρχιδούκα της Πέραν Αυστρίας.
 Λεοπόλδος 1617-1675, καρδινάλιος, κυβερνήτης της Σιένα.

Πρόγονοι

Παραπομπές

Πηγές
Strathern, Paul The Medici: Godfathers of the Renaissance, Vintage books, London, 2003, ISBN 978-0-09-952297-3
Hale, J.R. Florence and the Medici, Orion books, London, 1977, ISBN 1-84212-456-0

Περαιτέρω βιβλιογραφία
 (see index, v.1, for information on Cosimo as a patron of the arts)

Κατηγορία:Οίκος των Μεδίκων